Yang berbulu kasar
Yang berbulu licin
***Kromfohrländer*** ialah satu baka anjing teman moden Jerman. Ia berasal dari Jerman pada tahun-tahun selepas penamat Perang Dunia Kedua. Terdapat dua jenis lapis bulu, iaitu yang berbulu licin dan yang berbulu kasar.

Sejarah
-------

Baka *kromfohrländer* dihasilkan di rantau Siegerland di Nordrhein-Westfalen oleh Ilsa Schleifenbaum, seorang bekas pemain piano konsert, pada tahun-tahun selepas penamat Perang Dunia Kedua. Pada tahun 1945, semasa Pencerobohan Sekutu Barat ke atas Jerman, seekor anjing muda yang dibawa dari France oleh askar Amerika sesat atau ditinggalkan di kawasan Hilchenbach, dekat dengan Siegen. Ia diambil oleh Schleifenbaum, yang menamainya Peter; beliau percaya bahawa ia merupakan seekor grifon besar Vendée. Pengawanan kebetulan anjing ini dengan anjing seorang jiran, seekor anjing betina tua tidak berpedigri daripada jenis terier rubah bernama Fiffi, melahrikan perinduk anak anjing yang menyerupai satu sama lain dengan jauh lebih dekat daripada yang biasa pada baka silang sedemikian dan juga tidak seperti anjing daripada mana-mana baka lain. Seorang doktor haiwan dari Siegen bernama Tollmächer menasihati pemilik kedua-dua anjing ini untuk mengulangi pengawanan dan enam perinduk lanjut dilahirkan. Selepas kematian Fiffi, Peter dikawankan dengan dua ekor anak betinanya daripada perinduk pertama.

Schleifenbaum mule mencuba untuk mengasaskan anjini ini sebagai baka baharu dan memulakan sebuah kenel dengan nama 'vom Wellersberg'; sebuah kenel kedua, 'vom Lenneberg', dimulakan oleh sahabat beliau, Otto Borner.

Pada tahun 1955, *kromfohrländer* diiktiraf oleh Verband für das Deutsche Hundewesen dan juga diterima secara muktamad oleh Persekutuan Kinologi Antarabangsa. Ia pertama kali ditunjukkan dalam pertunjukan anjing antarabangsa di Dortmund pada tahun sama.

Keluarga Schleifenbaum mempunyai kediaman musim panas di kawasan di Ginsberger Heide yang dipanggil Krumme Furche ("alur liku"); dalam dialek Siegerland ini menjadi *Krom Fohr*, dan daripada ini nama baka ini diperoleh.

Pembiak baka Finland, Maria Åkerblom, menyaksikan tiga ekor anjing ini dalam sebuah pertunjukan anjing di Oldenburg pada tahun 1956. Beliau kemudian membeli beberapa ekor – antaranya seekor betina daripada kenel Schleifenbaum – dan mula membiakbakakannya di Finland; perinduk pertama dilahirkan pada tahun 1962. Finland menjadi pusat kedua bagi baka ini – pada sesetengah tahun, lebih anjing lahir dan didaftarkan di sana berbanding dengan di Jerman. Dari tahun 1970, *kromfohrländer* hadir di Switzerland; ia kemudian mencapai Denmark, Belanda, dan Amerika Syarikat.

Dalam tempoh lima belas tahun dari tahun 2008 hingga tahun 2022, purata bilangan anak anjing yang dilahirkan pada setiap tahun di Jerman ialah hampir-hampir 200 ekor yang mewakili kira-kira 0.25% daripada purata jumlah kelahiran untuk semua baka yang dicatatkan hanya di bawah 80000 setahun.

Ciri
----

*Kromfohrländer* bersaiz sederhana dengan ketinggian pada paras kelasa dalam lingkungan 38–46 cm (15–18 in). Jantan berukuran kira-kira seberat 11–16 kg (24–35 lb), betina pula 2 kg (4.4 lb) lebih ringan. Terdapat dua jenis lapis bulu, iaitu berbulu kasar (*Rauhaar-*) dan berbulu licin (*Glatthaar*-): keragaman kasar berbulu kasar dan berjanggut, dengan bulu yang lebih panjang pada muncung dan muka, manakala keragaman licink adalah lembut dan terletak rapat-rapat dengan tubuh. Lapis bulunya tebal pada kedua-dua jenis dengan lapis bulu bawah lembut; panjang helaian bulu berkisar antara 3–7 cm (1.2–2.8 in). Lapis bulunya berwarna putih dengan tompok-tompok pearng, ini dalam lingkungan antara perang muda, melalui perang merah atau sawo matang, dengan perang sangat gelap; pada kepala, bahagian berwarna perang membentuk dua tompok bersimetri yang termasuk dan mengelilingi telinga dan memanjang ke bahagian mata dan pipi, manakala pada tubuh, warna ini mungkin terlihat sebagai pelana atau sebagai satu atau lebih tompok tidak teratur.

Catatan
-------

1. ↑  Jawi: ‏کرومفورليندر‎code: ms is deprecated ‎, Sebutan bahasa Melayu: [kromfɔrlɛndər]; Jerman: *Kromfohrländer*code: de is deprecated ; /ˈkroʊmfərlændər/

Rujukan
-------

1. 1 2 3 4  "FCI - Standard Nr. 192 KROMFOHRLÄNDER" [Piawaian FCI No. 192 *Kromfohrländer*] (pdf). *Persekutuan Kinologi Antarabangsa* (dalam bahasa Jerman). 12 Oktober 1998. Dicapai pada 22 Januari 2024.
2. 1 2 3 4  "FCI-Standard N° 192 KROMFOHRLÄNDER" [Piawaian FCI No. 192 *Kromfohrländer*] (pdf). *Persekutuan Kinologi Antarabangsa* (dalam bahasa Inggeris). Diterjemahkan oleh C. Seidler. Dikemaskinikan oleh Dr. Paschoud. 12 Oktober 1998. Dicapai pada 22 Januari 2024.CS1 maint: others (link)
3. 1 2 3 4 5 6 7 8 9 10  Ria Hörter (2010). Kromfohrländer. *The Canine Chronicle* (Inggeris). (Julai 2010): 212–218. Dicapai pada 22 Januari 2024.
4. 1 2 3 4 5 6  Hans Räber (1993). *Enzyklopädie der Rassenhunde: Ursprung, Geschichte, Zuchtziele, Eignung und Verwendung* (Jerman). Stuttgart: Franckh-Kosmos. ISBN 9783440065556; juga tersedia, dengan keizinan daripada Kosmos Verlag, sebagai Die Geschichte der Rasse. Siegen, Jerman: Rassezuchtverein der Kromfohrländer e. V. Diarkibkan pada 28 September 2016.
5. ↑  "FCI breeds nomenclature: Kromfohrländer". *Persekutuan Kinologi Antarabangsa* (dalam bahasa Inggeris). Dicapai pada 22 Januari 2024.
6. 1 2  Gabriele Lehari (2013 [2009]). *400 Hunderassen von A - Z* (edisi ke-3) (Jerman). Stuttgart (Hohenheim), Jerman: Eugen Ulmer KG. ISBN 9783800178827.
7. ↑  Welpenstatistik (Jerman). Dortmund: Verband für das Deutsche Hundewesen. Dicapai pada 22 Januari 2024.
8. ↑  Kromfohrländer (Jerman). Dortmund, Jerman: Verband für das Deutsche Hundewesen. Dicapai pada 22 Januari 2024.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kromfohrländer*** |

* Kromfohrländer Club of America (Inggeris)
* Persatuan untuk *Kromfohrländer* Berbulu Kasar Jerman (Inggeris) Diarkibkan 15 Ogos 2013 di Wayback Machine
* Persatuan Baka Finland untuk *Kromfohrländer* (Inggeris)
* Kelab *Kromfohrländer* Sweden (Suec)
* Rassezuchtverein der Kromfohrländer/German Kromfohrländer Club (Jerman)

| * l
* b
* s
Anjing berasal dari Jerman |
| --- |
| *Hound* | 
* Anjing pemburu bau gunung Bavaria
* Anjing pemburu bau Hanover
* Anjing pemburu Jerman
* Anjing pemburu bejar Westfalia

 | Jerman |
| *Gundog* | 
* Anjing penuding berbulu dawai Jerman
* Anjing penuding berbulu kasar Jerman
* Anjing penuding berbulu panjang Jerman
* Anjing penuding berbulu pendek Jerman
* Anjing penuding besar Münster
* Anjing penuding besar Münster
* Pudel
* Pudelpointer
* Anjing puyuh Jerman
* Anjing Weimar

 |
| Anjing gembala | 
* Anjing gembala Jerman
* Anjing gembala lama Jerman

 |
| Anjing bumi | 
* *Dachshund*
* *Schnauzer* kerdil
* Terier pemburu Jerman

 |
| Anjing mainan | 
* Pincer kerdil
* Pincer monyet
* Anjing Pomerania
* Terier Biewer

 |
| Lain-lain | 
* Anjing besar Denmark
* Bokser Jerman
* Anjing Dobermann
* Anjing Eskimo Amerika
* Anjing Eurasia
* *Hovawart*
* Anjing Kees
* *Kromfohrländer*
* Anjing Leonberg
* Pincer Jerman
* Anjing Rottweil
* *Schnauzer* gergasi
* *Schnauzer* sederhana
* Spits Jerman

 |
| Pupus | 
* *Bullenbeisser*

 |